Sa laing bersikulo niining atong pagtolun-an karon, gigamit ni Pablo ang pulong kahayag sa paghulagway niadtong mga sumusunod mismo ni Kristo. “Kay bisan tuod kangitngit kamo kaniadto, karon kahayag na kamo tungod sa Ginoo; paggawi kamo ingon nga mga tawo nga may kahayag.” (Efesos. 5:8) Si Hesus sa iyang sermon didto sa bukid nagpahimangno sa iyang mga tinun-an nga nag ingon, Kamo mao ang kahayag alang sa kalibutan. Ang siyudad nga mahimutang sa ibabaw sa bungtod dili gayud mahisalipdan. Ang mga tawo dili usab magdagkot ug suga aron ibutang kini sa ilalum sa gantangan, kondili sa ibabaw sa tongtonganan; ug kini magaiwag kanilang tanan nga anaa sa sulod sa balay. “Pasigaa ninyo ang inyong kahayag sa atubangan sa mga tawo aron makita nila ang inyong mga maayong buhat ug dayegon nila ang inyong Amahan nga anaa sa langit.”—Mateo 5:14,16